***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 11-26/2021.

***Jegyzőkönyv***

***Készült***: Pápakovácsi Község Önkormányzat képviselő-testülete 2021. július 23-án 15.00 órakor megtartott nyilvános testületi üléséről.

***Az ülés helye:*** *Polgármesteri Hivatal*

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Péter Zsuzsanna képviselő

Vándor Zoltán képviselő (5 fő)

Tanácskozási joggal részt vett: Kissné Szántó Mária jegyző

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Képviselői keret felhasználása
2. Polgármesteri tiszteletdíjról lemondás

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Képviselői keret felhasználása**

**Előadó: Péter Zsuzsanna képviselő**

**Péter Zsuzsanna képviselő** szóbeli előterjesztésben tájékoztatta a képviselőket, hogy a 2021. évi képviselői keret összegét – 30.000 Ft-ot – szeretné a 2021. július 31-i falunapi rendezvény programjainak finanszírozására felhasználni. Kérte a képviselőket, támogassák kérelmét.

A képviselők a javaslattal egyetértettek.

A polgármester kérte a képviselőket a szavazásra:

Pápakovácsi Önkormányzat Képviselő-testülete 5 igen szavazattal - ellenszavazat és tartózkodás nélkül – az alábbi határozatot hozta:

1. **39/2021. (VII.23.) KT határozat**

Pápakovácsi községi Önkormányzat képviselő-testülete egyetért azzal, hogy Péter Zsuzsanna képviselő 2021. évi képviselői kerete 30.000 Ft, azaz Harmincezer forint összegben a 2021. július 31-i falunapi rendezvény költségeihez kerüljön felhasználásra.

**2.)Polgármesteri tiszteletdíjról lemondás**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben tájékoztatta a képviselőket, hogy 2021. július 1-től 2021., december 31-ig a polgármesteri tiszteletdíj összegéből havi 137.000 Ft összegről lemond, így 2021. július 1-től 72.300 Ft összegű tiszteletdíj kerül részére számfejtésre.

A lemondott tiszteletdíj és járulékainak összegét a faluban az Ilona utcában megépített járda mellé korlát építésére szeretné felhasználni.

Kérte a képviselőket, támogassák javaslatát.

A képviselők a javaslattal egyetértettek.

Pápakovácsi Önkormányzat Képviselő-testülete 5 igen szavazattal - ellenszavazat és tartózkodás nélkül – az alábbi határozatot hozta:

1. **40/2021. (VII.23.) KT határozat**

Pápakovácsi községi Önkormányzat képviselő-testülete egyetért azzal, hogy Burghardt Ferenc polgármester 2021. július 1-től a tiszteletdíjából havi 137.000 Ft összegről lemond, így ezen időponttól a bruttó tiszteletdíja 72.300 Ft.

A lemondott összeg és járulékai az Ilona utca járda melletti korlát megépítésére kerüljön felhasználására.

Felkéri a képviselő-testület a polgármestert, hogy a tiszteletdíj módosításáról a MÁK Veszprém Megyei Igazgatósága felé intézkedjen, illetve gondoskodjon a visszamaradt összeg 2021. évi költségvetésben történő átvezetéséről.

**Felelős:** polgármester

**Határidő:** tiszteletdíj módosítására azonnal

2021. évi költségvetés módosítása: 2021. szeptember 15.

Több napirend nem volt, a képviselő-testület nyilvános ülését a polgármester 15.40 órakor bezárta.

***k.m.f.***

Burghardt Ferenc Kissné Szántó Mária

polgármester jegyző